જો તમે આજુબાજુ થોડું અવલોકન કરવાની તસ્દી લેવા માંગતા હો તો, કેફેમાં કે રેસ્ટોરન્ટમાં જમવા બેઠેલાં ગ્રાહકો સામે જુઓ, રેલ્વે સ્ટેશન કે એરપોર્ટ પર બેઠેલાં મુસાફરોને જુઓ, અરે તમારા કાર્યાલયમાં તમારા સહકર્મચારીઓ સામે જુઓ, કોઈ પાર્ટીમાં મિત્રો તરફ જુઓ, કોઈપણ જગ્યાએ અને દરેક જગ્યાએ, તમે જોશો કે દરેકજણ એક વસ્તુ પામવાની સખત કોશિશ કરે છે: અને તે છે ખુશ રહેવાની. આપણામાંના મોટાભાગનાં લોકો હંમેશા ખુશ રહેવા માટે બને તેટલું બધું જ કરતાં હોય છે. ખુશી, તેમ છતાં, જો કે એવાં અનેક સ્વરૂપે આવતી હોય છે કે જેમાંની એક પણ કાયમી હોતી નથી.